# name
Laboratori d'habilitats: aprenentatge i avaluació dels continguts pràctics de Fisiologia Humana

# metadata.dc.description[].value
Podeu consultar la Vuitena trobada de professorat de Ciències de la Salut completa a: http://hdl.handle.net/2445/66524

# metadata.dc.description.abstract[].value
Un dels reptes en els ensenyaments amb docència pràctica és avaluar  els coneixements i les habilitats que els estudiants adquireixen al laboratori. En aquest sentit, els estudiants de Ciències Mèdiques Bàsiques, actualment Ciències Biomèdiques, durant els cursos 11-12 i 13-14 van participar en el laboratori d’habilitats de l’assignatura Fisiologia  Humana I i II.  El laboratori d’habilitats consisteix en un laboratori que disposa dels equips i materials que es fan servir a les pràctiques de l’assignatura i que està a lliure disposició dels estudiants en un horari concret. Un cop realitzades les pràctiques, els estudiants poden participar lliurement en el laboratori d’habilitats per consultar dubtes i practicar les habilitats que han adquirit durant el normal desenvolupament de les pràctiques i que seran objecte d’avaluació. L’avaluació es realitza en el mateix laboratori d’habilitats i consisteix en un examen escrit i oral sobre els continguts de pràctiques, a més d’una demostració de les habilitats adquirides. Les habilitats ponderen un 10% en l’avaluació continuada i són avaluades mitjançant una rúbrica que permet al professorat puntuar objectivament l’estudiant. Un cop realitzat l’examen pràctic els estudiants van ser enquestats per tal de conèixer la seva opinió respecte al “laboratori d’habilitats” i al nou sistema d’avaluació de la docència pràctica. La majoria d’estudiants creuen que el laboratori d’habilitats els ha fet treballar i comprendre millor els continguts de les pràctiques (obtenint una puntuació de
4.2 de mitjana dels dos cursos, sobre 5), prefereixen aquest mètode d’avaluació enfront al tradicional, basat en preguntes a l'examen teòric (4.6 sobre 5), els ha resultat interessant (4.4 sobre 5) i globalment l’experiència els ha resultat satisfactòria (4.5 sobre 5). Les puntuacions obtingudes en l’examen d’habilitats han estat de 8,5 sobre 10 (de mitjana en els darrers 2 cursos). Així, es pot concloure que aquesta metodologia docent, àmpliament acceptada pels estudiants, permet reforçar i avaluar les habilitats treballades al laboratori.

# metadata.dc.relation.ispartof[].value
Pòster presentat a: Vuitena trobada de professorat de Ciències de la Salut. Universitat de Barcelona. Facultat de Medicina, (4, 5 i 6 de febrer de 2015).

# metadata.dc.rights[].value
cc-by-nc-nd (c) Rodríguez Lagunas et al., 2015

# metadata.dc.source[].value
Jornades i Congressos (Facultat de Medicina i Ciències de la Salut)

# metadata.dc.title[].value
Laboratori d'habilitats: aprenentatge i avaluació dels continguts pràctics de Fisiologia Humana